text: Hartog Beem
  Wurkpaad[bewurkje seksje | boarne bewurkje]
  Beem waard grutbrocht yn de lytse joadske gemeente fan Hurderwyk. Nei it heljen fan de MULO en de kweekskoalle waard hy ûnderwizer, ûnder oaren yn De Helder en Zierikzee. Yn de jûnsoeren studearre er Dútsk. Augustus 1929 folge syn beneaming as learaar Dútsk oan de gemeentlike HBS yn Ljouwert, dat soe er bliuwe oant 1958. Yn de jierren 1940-1942 wie er rektor fan it Joadsk lyseum yn Ljouwert, dêrnei moast er mei syn frou ûnderdûke. Beem wie ek tige aktyf yn de Joadske gemeente Ljouwert, sa joech er les yn joadske skiednis en yn Jiddysk.
  Nei de oarloch sette Beem útein mei de Joadske skiedskriuwing, benammen oer de mediene, de joadske mienskippen bûten Amsterdam, mar ek oer bygelyks Israel en it zionisme. Syn kollums ferskynden yn it Nieuw Israëlisch Nieuwblad.
  Privee[bewurkje seksje | boarne bewurkje]
  Yn 1920 boaske Beem oan Rosette Kannewasser († 1973), sy krigen trije bern. De âldste ferlear al foar de oarloch it libben by in autoûngemak. De twa oare bern waarden yn de oarloch fermoarde yn in ferneatigingskamp.
  Wurk (karút)[bewurkje seksje | boarne bewurkje]
  - Jeroscha
  - Uit Mokum en de mediene
  - De Joden van Leeuwarden, Van Gorkum, Assen 1974
  - Pinkas, Geschiedenis van de Joodse Gemeenschap in Nederland, mei J. Michman, en D. Michman ; Ede/Antwerpen 1985, Kluwer/ Jeruzalem 1985, Yad Vashem.
  - De Verdwenen Mediene, Mijmeringen over het vroeger joodse leven in de provincie
  Priis[bewurkje seksje | boarne bewurkje]
  - 1980 Piter Jellespriis, foar syn wurk oer alle aspekten fan it Joadske libben yn in miene, en fan fan de Ljouwerter Joadske mienskip yn it bysûnder.
  Boarnen, noaten en/as referinsjes: |